Berettyóújfalu Város Önkormányzata Képviselő-testületének

**15/2024. (V. 17.) önkormányzati rendelete**

az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 12/2022. (VII. 1.) önkormányzati rendelet módosításáról

Berettyóújfalu Város Önkormányzata Képviselő-testülete Magyarország Alaptörvénye 32. cikk (1) bekezdés a) pontja alapján, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 2. számú mellékletében foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja szerinti feladatkörében eljárva, a Képviselő-testület Szervezeti és Működési Szabályzatáról szóló 4/2022. (II. 25.) önkormányzati rendelet 2. sz. mellékletében biztosított véleményezési jogkörében eljáró Berettyóújfalu Város Önkormányzata Humánpolitikai Bizottsága és Pénzügyi Bizottsága véleményének kikérésével az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 12/2022. (VII. 1.) önkormányzati rendeletet az alábbiak szerint módosítja:

**1. §**

(1) Az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 12/2022. (VII. 1.) önkormányzati rendelet 4. § (1) bekezdése helyébe a következő rendelkezés lép:

„(1) A 3. § (3) bekezdés a) és f) pontjai alapján - a (4) bekezdésben meghatározott kivétellel - lakásbérleti jogviszony határozott idejű, legfeljebb 5 évre szóló lakásbérleti szerződéssel létesíthető.”

(2) Az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 12/2022. (VII. 1.) önkormányzati rendelet 4. §-a a következő (4) bekezdéssel egészül ki:

„(4) A TOP-4.3.1-16-HB1-2017-00007 azonosítójú, Leromlott városrész rehabilitációja tárgyú pályázat keretében felújított, Berettyóújfalu, Csalogány u. 10. szám alatti sorház 6 lakásának bérlői esetében a pályázat fenntartási időszakára tekintettel a határozott idejű bérleti jogviszony 2029. december 31-ig tart.”

**2. §**

Ez a rendelet 2024. május 18-án lép hatályba.

**Muraközi István Dr. Körtvélyesi Viktor**

**polgármester jegyző**